เรื่องร้องเรียน (ร้องเรียน,เสนอแนะ,ห้องน้ำ,ความสะอาด,น้ำท่วม) วันที่ 2023-06-19 03:12:47 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024609 

ขอให้แก้ไขปัญหาการก่อไฟประกอบอาหาร และการปล่อยน้ำเสียลงพื้นถนน บริเวณแคมป์ที่พักคนงานก่อสร้างของโครงการ.... ซอยอ่อนนุช 70/1 เลขที่ 100 ซอยอ่อนนุช 66 แยก 19 แขวงประเวศ เขตประเวศ กรุงเทพมหานคร เนื่องจากผู้ร้องแจ้งว่าคนงานก่อสร้างภายในแคมป์ที่พักดังกล่าว ทำการก่อไฟเพื่อประกอบอาหาร ทำให้มีควันไฟลอยฟุ้งกระจาย กลิ่นควันส่งกลิ่นเหม็นรบกวนประชาชนที่อาศัยอยู่บริเวณใกล้เคียง โดยจะทำการก่อไฟในช่วงเวลาประมาณ 08.00 น. และเวลาประมาณ 17.00-24.00 น. เป็นประจำทุกวัน อีกทั้งมีการทำห้องน้ำ ติดกับรั้วบ้านของผู้ร้อง ซึ่งไม่ถูกสุขลักษณะ และไม่มีการติดตั้งเครื่องบำบัดน้ำเสีย โดยมีการปล่อยน้ำจากการชำระล้างร่างกายลงบนพื้นถนน ทำให้เกิดความสกปรก ส่งผลให้ได้รับความเดือดร้อน มาเป็นระยะเวลาประมาณ 4 เดือน เบื้องต้นผู้ร้องได้ติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 ช่องทาง Traffy Fondue ของกรุงเทพมหานคร และสำนักงานเขตประเวศแล้ว เบื้องต้นแจ้งรายงานผลการปฏิบัติงานจากกรุงเทพมหานคร  อ้างอิงเลขที่รับแจ้ง traffy fondue ( 39WUJ9) ว่ากรุงเทพมหานคร โดยสำนักงานเขตประเวศ โดยฝ่ายสิ่งแวดล้อมฯ ร่วมกับฝ่ายโยธา ได้ตรวจสอบสถานที่ถูกร้องเรียนและได้แนะนำให้เจ้าหน้าที่โครงการฯ ดำเนินการจัดการมูลฝอยและการระบายน้ำให้เหมาะสมและเพียงพอ ทั้งนี้ ได้ขอความร่วมมือให้ระมัดระวังในการประกอบอาหารมิให้รบกวนผู้อยู่อาศัยบริเวณใกล้เคียงแล้ว แต่ล่าสุด (วันที่ 16 มิถุนายน 2566) ผู้ร้องแจ้งว่า การก่อไฟเพื่อประกอบอาหาร ทำให้มีควันไฟลอยฟุ้งกระจาย สามารถพออนุโลมได้ แต่ปัญหากลิ่นเหม็นจากน้ำที่มาจากห้องน้ำ และการปล่อยน้ำจากการชำระล้างร่างกายลงบนพื้นถนน ยังคงเดือดร้อนอยู่ ประกอบกับปัญหาการสูบบุหรี่ที่ส่งกลิ่นเหม็นรบกวน ซึ่งผู้ร้องได้รับความเดือดร้อนมาเป็นระยะเวลาประมาณ 1ปี แล้ว อยากให้มีการใช้กฎหมายบังคับอย่างเข้มงวด เพราะกลิ่นควันจากการสูบบุหรี่ สร้างความเดือดร้อนอย่างมาก  จึงประสงค์ให้หน่วยงานที่เกี่ยวข้องแก้ไขปัญหาดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata